xml version="1.0" encoding="UTF-8"?


Официален вестник C 298/2019


| | | |
| --- | --- | --- |
| | | ISSN 1977-0855 |
| Официален вестник на Европейския съюз | | C 298 |
| European flag | | |
| Издание на български език | Информация и известия | Година 62 3 септември 2019 г. |

---

| | | |
| --- | --- | --- |
| Съдържание | | Страница |
| | IV   Информация | |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ | |
| | Европейски парламент | |
| 2019/C 298/01 | [61-о пленарно заседание на КОСАК — 23 – 25 юни 2019 г. (Букурещ) — Принос на 61-ото заседание на КОСАК](http://publications.europa.eu/resource/uriserv/OJ.C_.2019.298.01.0001.01.BUL.xhtml) | [1](#C_2019298BG.01000101.doc) |

---

| | |
| --- | --- |
| BG | |

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейски парламент

| | | | |
| --- | --- | --- | --- |
| 3.9.2019 | BG | Официален вестник на Европейския съюз | C 298/1 |

---

61-О ПЛЕНАРНО ЗАСЕДАНИЕ НА КОСАК —

23 – 25 юни 2019 г. (Букурещ) —

Принос на 61-ото заседание на КОСАК

(2019/C 298/01)

1.   Европейски избори

| | | |
| --- | --- | --- |
| | 1.1 | КОСАК приветства успешното протичане на деветите европейски избори, проведени от 23 до 26 май 2019 г. КОСАК отчита общата избирателна активност на изборите, която за първи път от 25 години насам е над 50 % на европейско равнище. |

| | | |
| --- | --- | --- |
| | 1.2 | КОСАК също така признава, че са необходими допълнителни колективни усилия за доближаване на гражданите до процеса на вземане на решения в ЕС, като по този начин се постигне дори по-висока избирателна активност на бъдещите избори. За тази цел КОСАК насърчава задълбочаването на отношенията между националните парламенти и новоизбрания Европейски парламент, така че европейският дневен ред да отчита в по-голяма степен очакванията на гражданите на ЕС. |

2.   Сближаването – обща европейска ценност

| | | |
| --- | --- | --- |
| | 2.1 | КОСАК признава политиката на сближаване като важен стълб на европейския проект и признава нейните резултати от гледна точка на инвестициите, икономическия растеж, създаването на работни места, социалното и териториалното сближаване. КОСАК счита, че многогодишната финансова рамка за периода 2021 – 2027 г. следва да отразява дългосрочната стратегия на ЕС за развитие. |

| | | |
| --- | --- | --- |
| | 2.2 | КОСАК припомня, че политиката на сближаване представлява ключова европейска добавена стойност; тя е израз на солидарност, основана на регионите, поставя гражданите в центъра както като източник на вдъхновение, така и като бенефициер на европейските действия, и изисква адекватно и устойчиво финансиране. |

| | | |
| --- | --- | --- |
| | 2.3 | КОСАК призовава за по-нататъшни усилия на всички равнища, за да се намалят различията в ЕС, включително в най-отдалечените региони, за да се гарантира социално развитие и висок жизнен стандарт, да се насърчат свързаността и цифровизацията, да се стимулират иновациите и предприемачеството, да се укрепи промишлената стратегия и да се осигури по-безопасна и по-зелена околна среда. |

3.   Перспективи за международни търговски отношения на Европейския съюз; бъдещите отношения между Европейския съюз и Обединеното кралство в контекста на Брексит

| | | |
| --- | --- | --- |
| | 3.1 | КОСАК припомня, че понастоящем ЕС е най-големият търговски партньор с повече от 80 държави по света и счита, че търговията е от съществено значение за създаването на богатство, дотолкова доколкото тя се извършва при открити и справедливи условия. |

| | | |
| --- | --- | --- |
| | 3.2 | КОСАК подкрепя реформата на Световната търговска организация по отношение на ефикасността, прозрачността и устойчивостта спрямо предизвикателствата на 21-ви век; той подкрепя многостранния подход в отношенията между държавите, включително в областта на търговията; той осъжда едностранните търговски мерки, които имат отрицателно въздействие върху икономическия растеж и върху отношенията на доверие между държавите. |

| | | |
| --- | --- | --- |
| | 3.3 | КОСАК приветства усилията на ЕС да използва новите икономически възможности и насърчава Европейската комисия да оцени, да се стреми към и да води преговори за свободна търговия с държави и региони от Африка, Азия, Северна и Южна Америка, както и с Австралия и Нова Зеландия. |

| | | |
| --- | --- | --- |
| | 3.4 | КОСАК подчертава необходимостта от балансирана търговска политика на ЕС, която отчита не само отварянето на единния пазар за ключовите световни партньори, но и необходимостта от установяване на правила за реципрочност, по-специално за достъп до обществени поръчки, опазване на социалните и екологичните стандарти на ЕС и запазване на конкурентоспособността на европейските дружества във всички сектори, включително селското стопанство. Защитата на единния пазар е от съществено значение и изисква разработването на инструменти срещу дъмпингов и субсидиран внос от държави извън ЕС. |

| | | |
| --- | --- | --- |
| | 3.5 | КОСАК също така призовава при договарянето и прилагането на нови търговски споразумения да се насърчават, зачитат и защитават основните европейски ценности, като демокрацията и принципите на правовата държава, правата на човека и социалните права, както и стандартите в областта на околната среда и действията срещу изменението на климата, предвидени в Парижкото споразумение относно климата, географските указания, здравеопазването, безопасността на храните или хуманното отношение към животните. По-специално, КОСАК подчертава необходимостта от борба с ксенофобията, расизма и антисемитизма. |

| | | |
| --- | --- | --- |
| | 3.6 | КОСАК припомня, че компетентността на Европейската комисия в областта на търговията дава на ЕС много силна преговорна позиция спрямо трети държави и в същото време призовава за по-приобщаваща търговска програма, която взема предвид становищата, изразени от държавите членки и техните национални парламенти. |

| | | |
| --- | --- | --- |
| | 3.7 | КОСАК взема под внимание резултата от преговорите между ЕС и Швейцария относно институционалното рамково споразумение и, като отчита значението на двустранните отношения, приканва страните към консенсусен подход. |

| | | |
| --- | --- | --- |
| | 3.8 | КОСАК подчертава значението на трансатлантическите търговски отношения и необходимостта от по-нататъшното им подобряване. Във връзка с това КОСАК отбелязва решението на Съвета на ЕС, в което се посочва, че ЕС следва да договори споразумения за свободна търговия само със страните по Парижкото споразумение относно изменението на климата, като обяви за остарели указанията за водене на преговори за Трансатлантическото партньорство за търговия и инвестиции (ТПТИ), но упълномощи Европейската комисия да започне преговори със Съединените щати за споразумение относно премахването на митата за промишлени стоки. |

| | | |
| --- | --- | --- |
| | 3.9 | КОСАК осъжда системната практика на едностранни икономически и търговски санкции с извънтериториални последици. По тази причина КОСАК подкрепя усилията на ЕС за противодействие на последиците от такива санкции, които засягат неговото единство и правомощия. |

| | | |
| --- | --- | --- |
| | 3.10 | Доколкото Обединеното кралство реши да напусне ЕС, КОСАК призовава за привилегировани търговски отношения след излизането на Обединеното кралство от ЕС, в рамките на споразумението за оттегляне и на декларация относно бъдещите отношения между Обединеното кралство и ЕС, като подчертава необходимостта от запазване на целостта на единния пазар, неделимостта на четирите свободи и изпълнението от страна на Обединеното кралство на финансовите му задължения към ЕС. |

4.   Европейското пространство за образование като движещ фактор за преструктуриране и укрепване на единния пазар

| | | |
| --- | --- | --- |
| | 4.1 | КОСАК припомня, че е необходимо всички системи за образование и обучение в ЕС да не изостават от технологичния напредък, да отговарят на очакванията на пазара на труда, като същевременно се запазва присъщата стойност на холистичното образование и се подготвят по-младите поколения за висококвалифицираните работни места на бъдещето и за основаното на иновации предприемачество. В зората на четвъртата индустриална революция образованието и обучението са от съществено значение за повишаване на просперитета и конкурентоспособността на европейската икономика и за превръщане на единния пазар в място, където се срещат най-иновативните дружества и най-квалифицираната работна ръка. |

| | | |
| --- | --- | --- |
| | 4.2 | Като се има предвид правната рамка на Договорите, КОСАК признава националните и регионалните правомощия по отношение на образованието и обучението и препоръчва засилена координация между ЕС, неговите държави членки и всички съответни федеративни единици, за да се изгради приобщаваща, гъвкава, всеобхватна и висококачествена образователна среда в съответствие с изискванията на цифровата ера и новите технологии. |

| | | |
| --- | --- | --- |
| | 4.3 | КОСАК счита, че високо и сравнимо равнище на образование и цифрови умения в целия ЕС, както и обща рамка за улесняване на признаването на цифровите сертификати, са от основно значение за укрепването и задълбочаването на единния пазар. |

| | | |
| --- | --- | --- |
| | 4.4 | Като приветства усилията, предприети за създаване на европейско пространство за образование до 2025 г., КОСАК приканва Европейската комисия да даде нов тласък на рамката за учене през целия живот, по-специално чрез насърчаване на комуникациите и чрез подкрепа на плановете за действие на европейските агенции, и подчертава необходимостта от финансиране на научните изследвания в областта на педагогиката. |

| | | |
| --- | --- | --- |
| | 4.5 | Като зачита отговорността на държавите членки да оформят съответните си образователни системи, КОСАК призовава за действия в подкрепа на професионалното обучение, мобилността, младежката заетост и младежкото предприемачество, по-специално чрез справяне с предизвикателствата на прехода от училище към трудов живот, чрез разработване на програма „Еразъм за обучаващи се работници“ и чрез адаптиране на системите за обучение и образование към ерата на цифровите технологии и към появата на изкуствения интелект. |

| | | |
| --- | --- | --- |
| | 4.6 | КОСАК се застъпва за образованието в областта на НТИМ (наука, технологии, инженерство и математика), за по-голямо участие на стопанския сектор в цифровото образование на всички равнища и за насърчаване на публично-частните партньорства в областите на образованието, свързани с високите технологии, като например науките за въздуха и космоса, както и квантовите компютри. |

| | | |
| --- | --- | --- |
| | 4.7 | КОСАК приканва националните и регионалните парламенти да идентифицират и обменят най-добри практики за да се разработят гъвкави, приобщаващи и висококачествени системи за образование и обучение и за да се адаптира европейското пространство за образование към цифровото и технологичното развитие, по-специално чрез надграждане върху проекта европейски университети, който насърчава развитието на мрежи „отдолу нагоре“ на университетите в целия ЕС. |

| | | |
| --- | --- | --- |
| | 4.8 | КОСАК приканва националните и регионалните парламенти да следят дискусиите на ЕС в областта на образованието, обучението и културата и да насърчават своите правителства да държат тези въпроси на челно място в дневния ред. |

5.   Икономика, основана на иновации, технологичен напредък и социално въздействие; ролята на Парламента за насърчаване на новата икономика на ЕС

| | | |
| --- | --- | --- |
| | 5.1 | КОСАК подчертава необходимостта да се осигури законодателство, което е в състояние да следи и стимулира иновациите в условията на цифрова и технологична ера, на базата на прозрачен политически диалог и на икономически, социални, правни и етични оценки. |

| | | |
| --- | --- | --- |
| | 5.2 | КОСАК счита, че технологичният напредък и изкуственият интелект са от решаващо значение за единния пазар, тъй като предоставят значително предимство на европейската икономика в контекста на глобална конкуренция и следователно изискват общ и хармонизиран законодателен подход, в съответствие с принципа на субсидиарност. |

| | | |
| --- | --- | --- |
| | 5.3 | КОСАК призовава Европейската комисия да разглежда технологичния напредък и по-специално изкуствения интелект, като първостепенни приоритети по време на следващия си мандат, да насърчава, извършва и ускорява всички необходими консултации в тези области и да представи подходящи предложения, които избягват всякакви пропуски между новите технологии и законодателната рамка. |

| | | |
| --- | --- | --- |
| | 5.4 | КОСАК счита, че технологичният напредък и по-специално изкуственият интелект следва да работят за хората, а не срещу хората; те следва да бъдат ръководени, достъпни и надеждни и тяхната употреба следва да бъде разумна, съгласувана и прозрачна при пълно спазване на индивидуалните и колективните права и задължения. |

| | | |
| --- | --- | --- |
| | 5.5 | Тъй като технологичният напредък, и по-специално изкуственият интелект носят както рискове, така и възможности, КОСАК припомня необходимостта да се гарантира, че те изцяло отговарят на нуждите на гражданите, и призовава за всеобхватни мерки за смекчаване на тяхното въздействие върху пазара на труда и за намаляване на техния интрузивен характер. Следва да се обърне специално внимание на правата на ползвателите, потребителите и работниците, на осигурителните вноски, както и на новите професионални квалификации и на новите промишлени стратегии. |

| | | |
| --- | --- | --- |
| | 5.6 | КОСАК счита, че проверките на субсидиарността и пропорционалността също са от значение при регулирането на нови технологии, и призовава парламентите и Европейската комисия да насърчават и гарантират справедливо финансиране на веригите за създаване на стойност в целия ЕС, да насърчават социалния и политическия диалог и да повишат доверието в новите технологии. |

6.   Субсидиарност и пропорционалност

| | | |
| --- | --- | --- |
| | 6.1 | КОСАК отново потвърждава стабилния си интерес към по-нататъшното развитие на механизмите за контрол на субсидиарността и пропорционалността и желае институциите на ЕС да продължат да подобряват прилагането на тези два принципа, тъй като те предоставят по-голяма демократична легитимност на техните действия. |

| | | |
| --- | --- | --- |
| | 6.2 | КОСАК приканва парламентите да използват пълния потенциал на процедурите за контрол на субсидиарността и пропорционалността в съответствие с Договорите, както и да подкрепят подобряването на политическия диалог с европейските институции, като по този начин повишават прозрачността на процеса на изготвяне на политиките на ЕС и доближават хората до ЕС. Във връзка с това КОСАК изразява желанието новите председатели на Европейската комисия и на Европейския съвет да превърнат в основна ценност на своята важна дейност демократичната отчетност и прозрачността на процеса на вземане на решения на ЕС. |

| | | |
| --- | --- | --- |
| | 6.3 | КОСАК призовава Европейската комисия, Европейския парламент и Съвета на ЕС бързо да постигнат споразумение, с което паузите за Коледа, Нова година и Великден да бъдат изключени от осемседмичния срок за представяне на мотивирани становища. |

| | | |
| --- | --- | --- |
| | 6.4 | КОСАК приветства съобщението на Европейската комисия „Принципите на субсидиарност и пропорционалност: засилване на тяхната роля в изготвянето на политиките на ЕС“, особено мерките, които се отнасят до общото разбиране на принципите на субсидиарност и пропорционалност, както и по-голямото участие на местните и регионалните органи в процеса на изготвяне на политиките на ЕС. КОСАК също така приветства факта, че темата беше обсъдена на Конференцията за субсидиарността, проведена в Брегенц на 15 – 16 ноември 2018 г. по време на австрийското председателство на Съвета на ЕС. КОСАК отново подчертава, че е важно националните парламенти и Европейският парламент да бъдат поканени да вземат активно участие в дискусиите относно начините за засилване на ролята на принципите на субсидиарност и на пропорционалност при изготвянето на политиките на ЕС. |

| | | |
| --- | --- | --- |
| | 6.5 | КОСАК призовава за амбициозен подход за засилване на ролята на националните парламенти в процеса на изготвяне на политиките на ЕС по време на новия институционален цикъл. |

---